
DR 30.10.2012 67 

 
Begitu juga dengan Program Bantuan Rumah (PBR). Yang Berhormat 

Kinabatangan, bagi program PBR yang dilaksanakan, saya ada langka-angkanya yang 
menunjukkan pihak kita tidak melihat ini sebagai satu main-main sahaja, tidak. Mana yang 
dirasakan peru kita buat. Misalnya di Kinabatangan sendiri 8,696 juta telah diperuntukkan... 

Dato' Dr. Mohamad Shahrum Osman [Lipis]: Lipis Yang Berhormat. 

Dato' Haji Hasan bin Malek: Bagi membina dan membaik pulih 277 unit Program 
Bantuan Rumah (PBR) untuk golongan miskin dan miskin tegar di kawasan Parlimen 
berkenaan. 

Tuan Pengerusi [Datuk Ronald Kiandee]: Yang Berhormat Lipis bangun Yang 
Berhormat. 

Dato' Haji Hasan bin Malek: Yang Berhormat Lipis. 

Dato' Dr. Mohamad Shahrum Osman [Lipis]: Terima kasih Tuan Pengerusi, 
terima kasih Yang Berhormat Timbalan Menteri. Tadi oleh kerana tidak dapat peluang 
berbahas, jadi saya pun hendak menyentuh tentang Program Bantuan Rumah. 

■1700 

 Jadi seperti mungkin di Kinabatangan, di Lipis juga terdapat banyak rumah yang 
telah dibantu oleh kementerian. Kita mengucapkan ribuan terima kasihlah kepada 
kementerian kerana memberi bantuan ini membuat rumah PPRT dan sebagainya. Hanya 
isu yang timbul ialah terlalu lambat dibina. Ada yang sampai dua tahun, ada yang sampai 
sekarang agensi yang sepatutnya membina itu macam-macam halangan birokrasi 
diwujudkan. Sehingga saya ingat ada sebuah rumah itu sudah masuk hampir dekat dua 
tahun lebih, tiga tahun masih tidak dibina. Jadi saya mohon penjelasan pada Yang 
Berhormat Timbalan Menteri, bagaimanakah kita hendak mengelakkan daripada kerenah 
birokrasi ini?  Kalau boleh program ini untuk menyejahterakan rakyat, hendak memudahkan 
rakyat tetapi dengan kerenah ini kita nampaknya menyusahkan rakyat, rakyat tertunggu-
tunggu.  Jadi mohon penjelasan. 

 Datuk Haji Hasan bin Malek: Terima kasih Yang Berhormat Lipis. Dari segi 
kelewatan ini sebenarnya kadang kala kita merancang tetapi sebenarnya Allah SWT 
menentukan. Kadang-kadang rancang elok-elok Ahli-Ahli Yang Berhormat kadang-kadang 
soal cuaca, soal kontraktor, soal saluran-saluran yang kita buat, kita cuba yang terbaik.  
Akan tetapi kadang kala ada benda-benda yang di luar kemampuan kita dan juga di luar 
kemampuan daripada pihak kementerian.  Kita pilih yang terbaik dari segi kontraktor sampai 
masanya kadang kala macam-macam boleh berlaku.  

Jadi oleh kerana itu walau bagaimanapun saya ambil maklumlah tentang 
pandangan, teguran tadi.  Insya-Allah pada masa yang akan datang khususnya Lipis kita 
akan cuba atasilah. Akan tetapi yang pentingnya saya ingat Ahli-Ahli Yang Berhormat 
sekalian kawasan-kawasan kita kalau dilihat ada sesuatu yang tuan-tuan fikir boleh 
diperbaiki maklumkan kepada kita.  Pihak kita di kementerian baik Menterinya, apatah 
timbalannya dan juga pegawai-pegawainya bersedia untuk menerima pandangan-
pandangan tadi dan kita cuba bantu mana yang termampu. 

 Berkenaan dengan projek jalan luar bandar pun begitu juga ada disebut... 

 Datuk Hajah Norah Abd. Rahman [Tanjong Manis]: Timbalan Menteri boleh 
saya mencelah sedikit? Terima kasih.  Mengenai perumahan juga. Terdapat juga beberapa 
orang tua yang tinggal di kampung Timbalan Menteri jadi rumah mereka amat uzur.  Akan 
tetapi mereka ada anak-anak yang tinggal di bandar dia tidak hendak pindah ke bandar. 
Akan tetapi kalau mengikut kementerian kita tidak boleh baik pulihkan rumah itu kerana 
tidak ada orang yang menerima rumah itu lagi tetapi anak-anak mereka tinggal di bandar.  
Akan tetapi ada beberapa rumah di kawasan Tanjong Manis yang saya telah melihat 
terlampau uzur sampai bumbung dia hendak jatuh sudah. Akan tetapi bila kita mohon itu 
memang kementerian kata tidak boleh bantu kerana mereka ada anak-anak yang tinggal di 
bandar. Akan tetapi anak-anak mereka sendiri tidak hendak balik ke kampung.  Macam 
mana kementerian boleh tolong tengokkan masalah-masalah ini ya? Terima kasih. 

 Datuk Haji Hasan bin Malek: Untuk hendak tengok itu bolehlah Yang Berhormat 
ya sebab minta tadi tengok insya-Allah kita tengoklah. Sebenarnya kita perlu juga cadangan 
daripada Yang Berhormat sendirilah cara macam mana kita boleh sama-sama mengambil 
bahagian supaya masalah Yang Berhormat sebutkan tadi boleh kita laksanakan ya. 



Begitu juga dengan Program Bantuan Rumah (PBR). Yang Berhormat. Kinabatangan, bagi program PBR yang dilaksanakan, saya ada langka-angkanya yang menunjukkan pihak kita tidak melihat ini sebagai satu main-main sahaja, tidak. Mana yang dirasakan peru kita buat. Misalnya di Kinabatangan sendiri 8,696 juta telah diperuntukkan... Dato' Dr. Mohamad Shahrum Osman [Lipis]: Lipis Yang Berhormat. Dato' Haji Hasan bin Malek: Bagi membina dan membaik pulih 277 unit Program Bantuan Rumah (PBR) untuk golongan miskin dan miskin tegar di kawasan Parlimen berkenaan. Tuan Pengerusi [Datuk Ronald Kiandee]: Yang Berhormat Lipis bangun Yang Berhormat. Dato' Haji Hasan bin Malek: Yang Berhormat Lipis. Dato' Dr. Mohamad Shahrum Osman [Lipis]: Terima kasih Tuan Pengerusi, terima kasih Yang Berhormat Timbalan Menteri. Tadi oleh kerana tidak dapat peluang berbahas, jadi saya pun hendak menyentuh tentang Program Bantuan Rumah. #1700. Jadi seperti mungkin di Kinabatangan, di Lipis juga terdapat banyak rumah yang telah dibantu oleh kementerian. Kita mengucapkan ribuan terima kasihlah kepada kementerian kerana memberi bantuan ini membuat rumah PPRT dan sebagainya. Hanya isu yang timbul ialah terlalu lambat dibina. Ada yang sampai dua tahun, ada yang sampai sekarang agensi yang sepatutnya membina itu macam-macam halangan birokrasi diwujudkan. Sehingga saya ingat ada sebuah rumah itu sudah masuk hampir dekat dua tahun lebih, tiga tahun masih tidak dibina. Jadi saya mohon penjelasan pada Yang Berhormat Timbalan Menteri, bagaimanakah kita hendak mengelakkan daripada kerenah birokrasi ini? Kalau boleh program ini untuk menyejahterakan rakyat, hendak memudahkan rakyat tetapi dengan kerenah ini kita nampaknya menyusahkan rakyat, rakyat tertunggu- tunggu. Jadi mohon penjelasan. Datuk Haji Hasan bin Malek: Terima kasih Yang Berhormat Lipis. Dari segi kelewatan ini sebenarnya kadang kala kita merancang tetapi sebenarnya Allah SWT menentukan. Kadang-kadang rancang elok-elok Ahli-Ahli Yang Berhormat kadang-kadang soal cuaca, soal kontraktor, soal saluran-saluran yang kita buat, kita cuba yang terbaik. Akan tetapi kadang kala ada benda-benda yang di luar kemampuan kita dan juga di luar kemampuan daripada pihak kementerian. Kita pilih yang terbaik dari segi kontraktor sampai masanya kadang kala macam-macam boleh berlaku. Jadi oleh kerana itu walau bagaimanapun saya ambil maklumlah tentang pandangan, teguran tadi. Insya-Allah pada masa yang akan datang khususnya Lipis kita akan cuba atasilah. Akan tetapi yang pentingnya saya ingat Ahli-Ahli Yang Berhormat sekalian kawasan-kawasan kita kalau dilihat ada sesuatu yang tuan-tuan fikir boleh diperbaiki maklumkan kepada kita. Pihak kita di kementerian baik Menterinya, apatah timbalannya dan juga pegawai-pegawainya bersedia untuk menerima pandangan- pandangan tadi dan kita cuba bantu mana yang termampu. Berkenaan dengan projek jalan luar bandar pun begitu juga ada disebut... Datuk Hajah Norah Abd. Rahman [Tanjong Manis]: Timbalan Menteri boleh saya mencelah sedikit? Terima kasih. Mengenai perumahan juga. Terdapat juga beberapa orang tua yang tinggal di kampung Timbalan Menteri jadi rumah mereka amat uzur. Akan tetapi mereka ada anak-anak yang tinggal di bandar dia tidak hendak pindah ke bandar. Akan tetapi kalau mengikut kementerian kita tidak boleh baik pulihkan rumah itu kerana tidak ada orang yang menerima rumah itu lagi tetapi anak-anak mereka tinggal di bandar. Akan tetapi ada beberapa rumah di kawasan Tanjong Manis yang saya telah melihat terlampau uzur sampai bumbung dia hendak jatuh sudah. Akan tetapi bila kita mohon itu memang kementerian kata tidak boleh bantu kerana mereka ada anak-anak yang tinggal di bandar. Akan tetapi anak-anak mereka sendiri tidak hendak balik ke kampung. Macam mana kementerian boleh tolong tengokkan masalah-masalah ini ya? Terima kasih. Datuk Haji Hasan bin Malek: Untuk hendak tengok itu bolehlah Yang Berhormat ya sebab minta tadi tengok insya-Allah kita tengoklah. Sebenarnya kita perlu juga cadangan daripada Yang Berhormat sendirilah cara macam mana kita boleh sama-sama mengambil bahagian supaya masalah Yang Berhormat sebutkan tadi boleh kita laksanakan ya.